VARAŽDINSKA ŽUPANIJA

OŠ IVANA RANGERA

KAMENICA 35H, 42250 LEPOGLAVA

Kamenica, 30.01.2024.

Broj RKP-a: 13869

Matični broj: 0252514

Razina:31

Šifra djelatnosti:8520

Šifra grada/općine:229

Žiro račun: HR5823600001102721322

**BILJEŠKE UZ FINANCIJSKE IZVJEŠTAJE ZA RAZDOBLJE**

**01.SIJEČNJA DO 31. PROSINCA 2023.**

***BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA***

**PRIHODI POSLOVANJA**

U odnosu na prošlu godinu iznos na podskupini 636 -pomoći proračunskim korisnicima iz proračuna koji im nije nadležan je povećan jer je došlo do porasta osnovice plaće i materijalnih prava. Također, prehrana učenika je u 2023. godini financirana iz sredstava Ministarstva znanosti i obrazovanja, a prihodi su prikazani na kontu 63612.

Podskupina 639 – prijenosi između proračunskih korisnika istog proračuna sastoji se od sredstava prikazanih na kontu 6393 – tekući prijenosi između proračunskih korisnika istog proračuna temeljem prijenosa EU sredstava - Varaždinska županija – iznos 8.873,91 eur. Iznos je umanjen u odnosu na 2022. godinu jer u 2023. godini škola nije korisnik projekta EU za financiranje plaća za pomoćnike u nastavi, već se pomoćnici u nastavi financiraju iz županijskih sredstava što je prikazano na kontu 6711. U 2022. godini pomoćnici u nastavi su se financirali iz sredstava EU u sklopu projekta „Zajedno možemo“. Također, u 2022. godini škola je dobila sredstva za financiranje prehrane u sklopu projekta „Užina za sve“ tokom cijele godine, dok se u 2023. godini prehrana učenika od školske godine 2023/.2024. financira iz sredstava Ministarstva znanosti i obrazovanja.

Podskupina 641 – prihodi od financijske imovine odnose se na prihode koji su prikazani na kontu 6413, a odnose se na isplatu pasivne kamate zbog pozitivnog salda na žiro računu. Ranijih godina ova vrsta sredstava bila je prikazana kroz ostale prihode.

Konto 6526 - ostali nespomenuti prihodi odnosi se na prihode od nepravodobnih uplata roditelja za prehranu učenika za školsku godinu 2022./2023. i uplata učenika za izlete, ispite znanja i časopise. Prihodi su smanjeni u odnosu na 2022. godinu jer u 2023. godini prehranu za sve učenike financira Ministarstvo znanosti i obrazovanja.

Konto 6615 - prihodi od pruženih usluga su u 2023. godini povećani zbog povećanja cijene najma dvorane i najma stanova.

Konto 6631 – tekuće donacije odnose se na donacije roditelja za nabavku knjiga za školsku knjižnicu ili opreme za školu.

Podskupina 671 – prihodi iz nadležnog proračuna za financiranje redovne djelatnosti proračunskih korisnika odnose se na prihode od Varaždinske županije, te su u odnosu na 2022. godinu povećani zbog ulaganja u imovinu što je vidljivo na kontu 6712 – prihodi iz nadležnog proračuna za financiranje rashoda za nabavu nefinancijske imovine – rekonstrukcija sanitarija te zamjena radijatorskih ventila.

**RASHODI POSLOVANJA**

Rashodi za zaposlene na skupini 31 su povećani zbog porasta osnovice plaće, većeg broja isplaćenih pomoći za bolovanja preko 90 dana, pomoći za rođenje djeteta kao i pomoći za smrtni slučaj. Također, u 2023. godini je došlo do povećanja iznosa za pojedina materijalna prava (regres i otpremnina).

Službena putovanja i stručno usavršavanje prikazani na kontima 3211 i 3213 smanjeni su u odnosu na 2022. godinu zbog manjeg broja prisustvovanja seminarima.

Konto 3214 – ostale naknade troškova zaposlenima odnose se na troškove loko vožnje koji su u 2022. godini bili prikazani i knjiženi preko putnih naloga, a u 2023. godini se prikazuju preko naloga loko vožnje.

Rashodi za materijal i energiju iskazani na podskupini 322 smanjeni su u odnosu na 2022. godinu u najvećem dijelu jer je škola zbog vrlo tople jeseni i dijela zime uštedjela na potrošnji plina.

Usluge tekućeg i investicijskog održavanja prikazane na kontu 3232 smanjene su u odnosu na 2022. godinu zbog uređenja okretišta za autobus koje se provelo u 2022. godini.

Konto 3235 – zakupnine i najamnine odnose se na zakup uređaja, iznos se povećao u odnosu na 2022. godinu zbog prikazivanja rashoda za zakup fotokopirnog aparata, a isti su u 2022. bili prikazani na kontu 3232.

Konto 3236 - zdravstvene i veterinarske usluge odnosi se na usluge sistematskih, kliničkih i sanitarnih pregleda, a iznos je povećan u odnosu na prošlu godinu jer je ove godine više zaposlenika obavilo redovni sistematski pregled.

Intelektualne i osobne usluge na kontu 3237 su povećane u najvećem djelu zbog troškova idejnog arhitektonskog rješenja za projekt izgradnje školske dvorane.

Podskupina 329 - ostali nespomenuti rashodi poslovanja su smanjeni u odnosu na prošlu godinu u najvećem djelu zbog smanjenih rashoda za terensku nastavu.

Na kontu 3722 - naknade građanima i kućanstvima u naravi knjiženi su udžbenici i radne bilježnice kojih je 2023. godini nabavljeno manje u odnosu na 2022. zbog manjeg broja učenika

Konto 3812 – tekuće donacije u naravi odnosi se na higijenske menstrualne potrepštine za djevojčice.

**PRIHODI OD NEFINANCIJSKE IMOVINE**

Konto 7211 - stambeni objekti – iznos je smanjen u odnosu na prošlu godinu jer u 2023. godini nisu podmirena sva dugovanja od kupaca stanova.

**RAHODI ZA NABAVU NEFINACIJSKE IMOVINE**

Konto 4221 - uredska oprema i namještaj, iznos je povećan u odnosu na 2022. godinu zbog kupnje uredskih stolica za ured tajništva i ured pedagoga, te ormar za zbornicu.

Konto 4222 – komunikacijska oprema se povećala zbog nabavke edukacijskog STEM kompleta.

Konto 4227- uređaji, strojevi i oprema za ostale namjene je smanjenja u odnosu na 2022. jer je tada kupljena oprema za kuhinju.

Konto 4241- knjige su smanjene jer se u 2023. godini kupilo manje knjiga za školsku knjižnicu nego prethodne godine.

Podskupina 451 - dodatna ulaganja na građevinskim objektima su povećana u odnosu na prošlu godinu jer se ove godine radila rekonstrukciju sanitarija u prizemlju, te su se mijenjali ventili na radijatorima.

**Višak prihoda i primitaka raspoloživ u sljedećem razdoblju**

Rezultat poslovanja u 2023. godini je negativan i iznosi -1.859,31 eur. Preneseni rezultat je pozitivan u većem iznosu od negativnog rezultata 2023. godine pa je samim time ukupan rezultat poslovanja pozitivan i iznosi 38.408,19 eur.

U odnosu na 31.12.2022. godine, došlo je do korekcije rezultata povrata viška primljenih sredstava za PDV za projekt Školska shema u ukupnom iznosu od 71,01 eur u proračun Varaždinske županije. Iz tog razloga je u 2022. godini višak prihoda i primitaka raspoloživ u slijedećem razdoblju 40.338,51 eur, dok je u 2023. preneseni iznos viška prihoda i primitaka 40.267,50 eur.

Pod ostalim stavkama navedenog obrasca nema većih odstupanja u odnosu na prošlu godinu.

***BILJEŠKE UZ BILANCU***

**IMOVINA**

Došlo je povećanja iznosa imovine iz razloga jer su se povećale slijedeće stavke:

Konto 0212 - poslovni objekti – rekonstrukcija sanitarija i zamjena radijatorskih ventila.

Konto 0221 - uredska oprema i namještaj – kupljene su uredske stolice, ormar za zbornicu.

Konto 0222 - komunikacijska oprema – kupljen STEM edukacijski komplet.

Konto 0226 - sportska i glazbena oprema – kupljena oprema za dvoranu.

Konto 0227 - uređaji, strojevi i oprema za otale namjene – povećanje se odnosi na opremu za opremu za kuhinju i videonadzor.

**FINANCIJSKA IMOVINA**

Konto 1113 - novac na računu kod tuzemnih poslovnih banaka iznosi 39.674,86 eur. Iznos je manji u odnosu na prošlu godinu jer su se u siječnju platili račune iz 12. mjeseca 2022. godine, a sredstva za podmirenje računa za prosinac 2023. godine ćemo dobiti tek u siječnju 2024. godine.

Podskupina 129 - ostala potraživanja - iznos se odnosi na potraživanje od HZZO-a za naknadu plaće za bolovanje.

Skupina 16 - potraživanja za prihode poslovanja – iznos se odnosi na izlazne račun koji su kupcima fakturirani kroz 2023. a ostali su nenaplaćen.

Podskupina 172 – potraživanja od prodaje proizvedene dugotrajne imovine odnose se na potraživanja za otkup stanova

Podskupina 193 - kontinuirani rashodi budućih razdoblja - iznos se odnosi na obračunatu plaću za prosinac 2023. godine za zaposlenike.

**OBVEZE**

Podskupina 231 – obveze za zaposlene su se povećale zbog porasta osnovice plaće i materijalnih prava.

Podskupina 232 - obveze za materijalne rashode - iznos obveza se odnosi na račune za koje ćemo sredstva dobiti u siječnju 2024.godine.

Podskupina 239 - ostale tekuće obveze - obveze za povrat u proračun koje se odnose na naknadu plaće za bolovanje na teret HZZO-a.

Skupina 24 – obveze za nabavu nefinancijske imovine - iznos obveza se odnosi na račune za koje ćemo sredstva dobiti u siječnju 2024.godine.

**VIŠAK PRIHODA POSLOVANJA**

Višak prihoda za 2023. godinu iznosi 38.408,19 eur, a sastoji se od viška prihoda poslovanja u iznosu od 38.887,30 eur i manjka prihoda od nefinancijske imovine u iznosu od - 479,11 eur za koje će sredstva biti uplaćena u 2024. godini.

Na podskupini 991 i 996 – izvanbilančni zapisi aktiva i pasiva prikazana je oprema koja je za vrijeme trajanja projekta u vlasništvu CARNET-a, a koja će po završetku projekta prijeći u vlasništvo škole.

Pod ostalim stavkama navedenog obrasca nema većih odstupanja u odnosu na prošlu godinu.

Školska ustanova nema iskazane podatke u bilanci o dugoročnim i kratkoročnim kreditima i zajmovima te kamatama na kredite i zajmove pa se obvezne bilješke uz Bilancu na propisanim tablicama ne prikazuju.

***BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI***

U obrascu u polju Osnovno obrazovanje iskazani su rashodi poslovanja i rashodi za nabavu nefinancijske imovine u iznosu 879.195,56 eur.

U polju Obrazovanje koje se ne može definirati po stupnju iznos je 30,00 eur, a odnosi se na rashode provedbe projekta „Školski medni dan 2023.“

Dodatne usluge u obrazovanju iznose 1.529,93 eur, a odnose se na rashode projekta Užina za sve V.

U polju Usluge obrazovanja koje nisu drugdje svrstane iznos je 335,30 eur, a odnosi se na nabavu menstrualnih higijenskih potrepština.

Ukupni rashodi obrazovanja iznose 881.090,79 eur, isti podatak je prikazan na poziciji ukupni rashodi u obrascu PR-RAS.

***BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA***

U obrascu P-VRIO došlo je do povećanja u obujmu imovine na šifri P018.

Do povećanja je došlo zbog dobivenih knjiga od Varaždinske županije za opremu školske knjižnice u iznosu od ukupno 129,00 eur. Također, povećanje od 6.401,27 eur se odnosi na sadašnju vrijednost dobivene imovine koja je Odlukom o isknjiženju i prijenosu imovine, a koja se vodila u poslovnim knjigama Ministarstva znanosti i obrazovanja, prenesena u poslovne knjige škole kao sudionice projekta Podrška provedbi Cjelovite kurikularne reforme.

***BILJEŠKE UZ IZVJEŠTAJ O OBVEZAMA***

Stanje obveza na početku izvještajnog razdoblja u iznosu od 70.950,98 eur odgovara stanju obveza na kraju izvještajnog razdoblja 01.01.-31.12.2022. godine.

U toku izvještajnog razdoblja obveze su se povećale za 897.307,93 eur, te je tijekom razdoblja podmireno 888.639,32 eur.

Stanje obveza na kraju izvještajnog razdoblja iznosi 79.619,59 eur.

Iznos dospjelih obveza je 2.237,30 eur, a odnosi se na ulazne fakture za materijalne rashode i za rashode nabave nefinancijske imovine, a koji su zaprimljeni nakon dospijeća fakture.

Sve nepodmirene, nedospjele obveze u iznosu od 77.382,29 eur odnose se na konto Obveze za rashode poslovanja (23) te dospijevaju na naplatu nakon izvještajnog razdoblja.

U izvještajnom razdoblju škola nema sudskih sporova u tijeku.

Računovođa: Jelena Španović

 Ravnateljica:

 dr.sc.Mirjana Posavec